 Χίος, 04-10-2019

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αρ. Πρωτ. : 6323

ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.

Β. ΑΙΓΑIOY

# ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ

# Ν. ΧΙΟΥ

ΤΜΗΜΑ Α΄ ΠΡΟΣΩΠΙΚΟΥ

Ταχ. Δ/νση: Καλουτά 2

82131 – Χίος

Τηλ: 22710 44816

Τηλ/πο: 22710 44228

Ηλ. Ταχ: mail@dide.chi.sch.gr

**ΠΡΟΚΗΡΥΞΗ**

ΘΕΜΑ: Πρoκήρυξη για την πλήρωση της θέσης Υποδιευθυντή/ ντριας του Ενιαίου Ειδικού Επαγγελματικού Γυμνασίου- Λυκείου Χίου της Διεύθυνσης Δευτεροβάθμιας Εκπαίδευσης Χίου

Η Διευθύντρια της Διεύθυνσης Δευτεροβάθμιας Εκπαίδευσης Χίου,

Έχοντας υπόψη:

1. Τις διατάξεις των άρθρων 10 και 11 Δ του Ν. 1566/ 1985 (167/ τ. Α΄/ 1985 ) «Δομή και λειτουργία της Πρωτοβάθμιας και Δευτεροβάθμιας εκπαίδευσης και άλλες διατάξεις»
2. Τις διατάξεις του άρθρου 10 του Ν.3699/2008 (ΦΔΚ 199/η.Α΄/2-10-2008) « Ειδική Αγωγή και Εκπαίδευση ατόμων με αναπηρία ή με ειδικές εκπαιδευτικές ανάγκες», όπως ισχύει σήμερα
3. Τις διατάξεις των άρθρων 21, 22 23,24, 25,26,27,28,29,30 του Ν. 4547/2018 (ΦΕΚ 102 Α΄) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις»
4. Τις διατάξεις της παρ. 6, εδαφ. 2 του άρθρου 30 Ν. 4547/2018 (ΦΕΚ 102 Α΄) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις»
5. Την υπ. αριθμ. Φ.361.22/36/140338/E3/29- 8-2018 Εγκύκλιο του ΥΠ.Π.Ε.Θ. με θέμα «Εφαρμογή διατάξεων του ν. 4547/2018 (Α΄ 102) σχετικά με θέματα Διευθυντών και Υποδιευθυντών Σχολικών Μονάδων Πρωτοβάθμιας & Δευτεροβάθμιας Εκπαίδευσης και Ε.Κ.».
6. Την υπ’ αριθμ. Φ. 361.22/39/159796 /Ε3/ 26-9-2018 (ΦΕΚ 4412 Β΄) Υ.Α. του ΥΠ.Π.Ε.Θ. « Καθορισμός των προθεσμιών και της διαδικασίας υποβολής αιτήσεων καθώς και κάθε άλλου θέματος σχετικού με τη διαδικασία επιλογής και τοποθέτησης υποδιευθυντών σχολικών μονάδων και Εργαστηριακών Κέντρων, καθώς και των υπευθύνων τομέων Εργαστηριακών Κέντρων»
7. Τις διατάξεις του Π. Δ. 1/2003 (ΦΕΚ 1 Α) «Σύνθεση, συγκρότηση και λειτουργία των υπηρεσιακών συμβουλίων πρωτοβάθμιας και δευτεροβάθμιας εκπαίδευσης και ειδικής αγωγής, αρμοδιότητες αυτών, όροι, προϋποθέσεις και διαδικασία εκλογής των αιρετών τακτικών και αναπληρωματικών μελών των συμβουλίων αυτών», όπως ισχύει.
8. Τις διατάξεις του Ν. 3861/ 2010 (ΦΕΚ 112 Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών , διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως ισχύει σήμερα
9. Τις διατάξεις της υπ’ αριθ. Φ. 353.1./324/105657/ Δ1/ 8-10-2002 (1340/ Β΄/ 2002) Υ.Α. του Υ.Π.Δ.Β.Μ.Θ. «Καθορισμός των ειδικοτέρων καθηκόντων και αρμοδιοτήτων των προϊσταμένων των περιφερειακών υπηρεσιών πρωτοβάθμιας και δευτεροβάθμιας εκπαίδευσης, των διευθυντών και υποδιευθυντών των σχολικών μονάδων και ΣΕ και των συλλόγων διδασκόντων»
10. Την υπ’ αριθμ. Φ.361.22/27/108543/Ε3/29-6-2019 Απόφαση του ΥΠ.Π.Ε.Θ. «Παράταση θητείας στελεχών εκπαίδευσης»

**Π Ρ Ο Κ Η Ρ Υ Σ Σ Ο Υ Μ Ε**

1. Την πλήρωση , σύμφωνα με τις διατάξεις της παρ. 6 εδαφ. 2 του άρθρου 30 του Ν. 4547/2018 (ΦΕΚ 102 Α΄) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις», με επιλογή της κενούμενης θέσης Υποδιευθυντή/ -ντριας του Ενιαίου Ειδικού Επαγγελματικού Γυμνασίου- Λυκείου Χίου, για το διδακτικό έτος 2019-2020

**Π Ρ Ο Σ Κ Α Λ Ο Υ Μ Ε**

Τους/ τις ενδιαφερόμενους/ -ες εκπαιδευτικούς, οι οποίοι έχουν τα νόμιμα προσόντα που προβλέπονται από τις διατάξεις του Ν.4547 /2018 και επιθυμούν να συμμετάσχουν στη διαδικασία επιλογής, να υποβάλουν σχετική αίτηση με τα απαραίτητα δικαιολογητικά **από Δευτέρα, 07 -10-2019 έως και Τετάρτη , 09-10-2019 και ώρα 15:30,** συνοδευόμενη από βιογραφικό σημείωμα και φάκελο υποψηφιότητας, στον οποίο να εμπεριέχονται όλα τα απαραίτητα για την απόδειξη των τυπικών προσόντων δικαιολογητικά.

**Υποβλητέα δικαιολογητικά**

Οι αιτήσεις υποψηφιότητας για τοποθέτηση υποβάλλονται στη σχολική μονάδα , όπου ανήκει οργανικά ο υποψήφιος και συνοδεύονται από φάκελο υποψηφιότητας με δικαιολογητικά τα οποία υποβάλλονται ομαδοποιημένα σε υποενότητες, όπως αυτές αναλύονται στο βιογραφικό σημείωμα και περιλαμβάνουν:

1. Πλήρες πιστοποιητικό υπηρεσιακών μεταβολών σύμφωνα με τις προϋποθέσεις υποψηφιότητας
2. Βιογραφικό σημείωμα
3. Αντίγραφα τίτλων σπουδών και μετεκπαίδευσης και επιμόρφωσης
4. Αποδεικτικά γνώσης ξένων γλωσσών
5. Πιστοποιητικό επιμόρφωσης στις Τ.Π.Ε. ή αποδεικτικά γνώσης χειρισμού Η/Υ
6. Αντίγραφα άλλων σχετικών τίτλων που τυχόν έχει αποκτήσει ο υποψήφιος/ η υποψήφια
7. Κάθε άλλο δικαιολογητικό που κατά την κρίση του / της υποψηφίου μπορεί να συμβάλει στη διαμόρφωση της κρίσης του Συμβουλίου περί της προσωπικότητας και της γενικής συγκρότησης του / της, καθώς και περί της συνδρομής των λοιπών κριτηρίων της παρ. 2 του άρθρου 23 του Ν. 4547/ 2018
8. Υπεύθυνη δήλωση του ν. 1599/1986 με την οποία βεβαιώνεται:

αα) ότι ο εκπαιδευτικός δεν έχει καταδικαστεί τελεσίδικα για πειθαρχικό παράπτωμα με την ποινή της προσωρινής παύσης σύμφωνα με τα οριζόμενα στο άρθρο 109 του Υπαλληλικού Κώδικα (ν. 3528/2007 Α΄ 26),

ββ) η γνησιότητα των υποβαλλόμενων τίτλων σπουδών και λοιπών δικαιολογητικών,

γγ) ότι ο εκπαιδευτικός δεν έχει απαλλαγεί από τα καθήκοντά του ως στέλεχος της εκπαίδευσης για σοβαρό λόγο αναγόμενο σε πλημμελή άσκηση των υπηρεσιακών του καθηκόντων

Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αναγνωρισμένοι από το Δ.Ο.Α.Τ.Α.Π. / ΔΙ.Κ.Α.Τ.Σ.Α. ή το Ινστιτούτο Τεχνολογικής Εκπαίδευσης (Ι.Τ.Ε.), ή το Συμβούλιο Αναγνώρισης Επαγγελματικών Ισοτιμιών (Σ.Α.Ε.Ι.). Τυχόν ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.

Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.

Ως Υποδιευθυντές/-ριες σχολικών μονάδων επιλέγονται εκπαιδευτικοί : (α) με οκταετή τουλάχιστον διδακτική υπηρεσία και οι οποίοι υπηρετούν , κατά το χρόνο επιλογής, με οργανική θέση στην σχολική μονάδα, στην οποία αφορά η επιλογή , (β) κατέχουν τίτλο πιστοποιημένης γνώσης Τ.Π.Ε. Α΄ επιπέδου, η οποία τεκμαίρεται για τους εκπαιδευτικούς κλάδου ΠΕ87 και, (γ) συμπληρώνει το υποχρεωτικό ωράριο της θέσης του διευθυντή στη σχολική μονάδα.

Οι υποψήφιοι/-ες Υποδιευθυντές/-ριες θέτουν την υποψηφιότητά τους στον σύλλογο διδασκόντων της σχολικής μονάδας στην οποία αφορά η επιλογή

Οι προϋποθέσεις και τα κριτήρια επιλογής πρέπει να συντρέχουν κατά τη λήξη της προθεσμίας υποβολής των αιτήσεων υποψηφιοτήτων. Εάν οι υποψήφιοι εκπαιδευτικοί της σχολικής μονάδας δεν πληρούν τις προϋποθέσεις είτε της οκταετούς διδακτικής υπηρεσίας είτε της πιστοποιημένης γνώσης Τ.Π.Ε. Α΄ επιπέδου, ως υποψήφιοι μπορεί να είναι και εκπαιδευτικοί με μικρότερο χρόνο υπηρεσίας ή χωρίς πιστοποιημένη γνώση Τ.Π.Ε. Α΄ επιπέδου. Τα κωλύματα επιλογής δεν πρέπει να συντρέχουν τόσο κατά το χρόνο λήξης της προθεσμίας υποβολής της αίτησης υποψηφιότητας όσο και κατά το χρόνο τοποθέτησης από το αρμόδιο όργανο.

Η επιλογή και η τοποθέτηση στη θέση Υποδιευθυντή/ -ριας του Ενιαίου Ειδικού Επαγγελματικού Γυμνασίου- Λυκείου Χίου γίνεται για το υπόλοιπο της τρέχουσας θητεία, η οποία ξεκινά με την τοποθέτησή του/-της και λήγει την 30η Ιουνίου 2020.

Η παρούσα αναρτάται στην ιστοσελίδα της Δ.Δ.Ε. Χίου και κοινοποιείται στον Α.Σ.Ε.Π., προκειμένου να αναρτηθεί στην ιστοσελίδα του.

Συνημμένα :

1. Αίτηση υποψηφίου Υποδιευθυντή/-ριας
2. Υπεύθυνη Δήλωση
3. Ο Ν. 4547/ 2018
4. Η υπ’ αριθμ. Φ. 361.22/39/159796 /Ε3/ 26-9-2018

(ΦΕΚ 4412 Β΄) Υ.Α.

Η Διευθύντρια της Δ. Δ. Ε. Χίου

Ευτυχία Μ. Βλυσίδου

ΚΟΙΝΟΠΟΙΗΣΗ:

1. Ανώτερο Συμβούλιο Επιλογής

Προσωπικού (ΑΣΕΠ)

Ηλ. Ταχ: [pom@asep.gr](mailto:pom@asep.gr)

1. Περιφερειακή Δ/νση

Π.Ε. & Δ.Ε. Β. Αιγαίου

3. Διευθύνσεις Π.Δ.Ε. και Δ.Δ.Ε.